

Airijoje gyvenantys lietuviai nepamiršta tradicinės Užgavėnių šventės ir kasmet taip pat varo žiemą iš kiemo.

Šįmet nors ir kiek pavėlavę jie rinkosi Tymon parke Dubline, kur tradicinę Užgavėnių šventę organizavo Airijos lietuvių bendruomenė ir Dublino lituanistinės mokyklos „4 Vėjai“ kolektyvas.

Griežiant lietuviškai kapelai šauni šeimininkė Laimutė kvietė visus šokti, dūkti, išdykauti. O šeimininkas Ginciulė, pačiutę apkabinęs, protingus patarimus susirinkusiems dalijo. Ir ragino visiems susispietus tą žiemą išvyti iš Airijos - triukšmaujant ir gąsdinant. O geriausia tai daryti trypiant smagią lietuvišką polkutę.

Šeimininkė ragino visus pulti ir vaišintis blynais bei visais gardėsiais, užkandant gardžiu Užgavėnių šiupiniu. Pagal lietuvių liaudies tradicijas, per Užgavėnes būtina valgyti daug riebių ir sočių patiekalų.

Nuoroda į šaltinį: <https://www.lrytas.lt/lietuvosdiena/aktualijos/2010/03/03/news/airijos-lietuviai-nepamirsta-tradiciniu-svenciu-nuotraukos--5703519/amp/>